# Dokumentation – statistikopgave for Undervisningsministeriet 2019

* **Særlig opgørelse over selvstændige**

Statistikopgaven består af 2 opgørelser over frekvensen/graden af selvstændige for erhvervsuddannede, der efterfølgende er blevet selvstændige i op til 4 år efter endt uddannelse. I vedlagte excel-filer, er de to tabeller.

Tabellerne er navngivet som vist nedenfor. Tabellerne indeholder graden af selvstændighed og antal elever opgjort pr. undergruppe.

| **Opgørelsesniveau** | **Tabelnavn** |
| --- | --- |
| Uddannelse | Tabel 22 agg |
| Uddannelse og afslutningsår | Tabel 22 |

## Datagrundlag

Datagrundlaget består af uddannelsesoplysninger vedrørende elever som har fuldført en erhvervsuddannelse i perioden fra 2013-2016. Fuldførte elever er defineret som elever, som har afsluttet deres uddannelse med en af afslutningsårsagerne ”Afsluttet-udlært” eller ”SKP Afsluttet - udlært”.

Uddannelsesoplysningerne stammer fra AUB’s og STIL’s register, og er dermed primært baseret på Undervisningsministeriets EASY-P register. Denne del af datagrundlaget er dannet juni 2019.

Datagrundlaget indeholder udelukkende oplysninger om personer, som på tidspunktet for dannelsen af uddannelsesoplysninger var registreret som aktive i cpr-registeret. Dermed indgår personer som er døde, udvandrede eller ukendte i cpr-registeret ikke.

Data vedrørende selvstændige stammer fra Danmarks Statistik. Fra Danmarks Statistik er indhentet den såkaldte ”socioøkonomiske” status, som viser en persons *primære* tilknytning til arbejdsmarkedet ultimo november. Variablen "socioøkonomisk status" angiver befolkningens tilknytning til arbejdsmarkedet ultimo november. Tællingsenheden er personen. Den primære tilknytning til arbejdsmarkedet bestemmes ved først at identificere de forskellige bestande den enkelte person indgår i ultimo november. Hvis en person indgår i mere end en bestand bestemmes den primære tilknytning ud fra et sæt prioriteringsregler. På denne måde bliver hele befolkningen klassificeret i forhold til den primære tilknytning til arbejdsmarkedet. Udgangspunktet for denne klassifikation af befolkningen er ILO's (International Labour Organisation) anbefalinger med hensyn til begreber og definitioner for arbejdsmarkedsstatistik.

Oplysninger om selvstændige for november 2018 er endnu ikke tilgængelige hos Danmarks Statistik. Derfor indgår personer, som har afsluttet sin erhvervsuddannelse i 2017 ikke i statistikken, men altså alene dem som har afsluttet en uddannelse i 2013-2016.

## Variable

***Selvstændighedsfrekvens/grad*** opgøres på baggrund af oplysninger om den ”socioøkonomiske” status pr. ultimo november i årene 2013 - 2016. Disse oplysninger stammer fra Danmarks Statistik.

På basis af personens primære tilknytning til arbejdsmarkedet pr ultimo november beregnes nu en selvstændighedsfrekvens/grad. Denne beregnes som *antal år en person har været selvstændig / antal mulige år*. For personer som har afsluttet sin erhvervsuddannelse i 2013 kan selvstændighedsfrekvensen således antage værdierne 0, 0.25, 0.5, 0.75 og 1. For personer, som har afsluttet sin erhvervsuddannelse i 2016 kan selvstændighedsfrekvensen kun have værdierne 0 eller 1.

Ud fra disse selvstændighedsfrekvenser/grader på individniveau beregnes nu en selvstændighedsfrekvens pr. gruppe som gennemsnittet af frekvenserne på individniveau.

Bemærk, at det ikke er undersøgt, i hvilken branche en færdiguddannet er blevet selvstændig inden for.